Vladimír Weiss (1964)

''Nemýliť si s menom Vladimír Weiss (1989).

Vladimír Weiss (* 22. september 1964, Bratislava) je slovenský futbalový tréner a bývalý futbalista. 

Od 1. júla 2008 do 31. januára 2012 trénoval národný futbalový tím Slovenska, predtým trénoval kluby  Artmedia Petržalka (s ktorým získal v sezónach 2004/2005 a 2007/2008 titul) a v roku 2006 trénoval v ruskej Superlige tím Saturn Ramenskoje. 

Medzi jeho najväčšie trénerské úspechy patrí postup do hlavnej fázy Ligy Majstrov UEFA v roku 2005 (s mužstvom Artmedia Petržalka) a postup na FIFA World Cup 2010 v Juhoafrickej Republike (s reprezentáciou SR), dokonca do osemfinále. Práve táto skutočnosť a vynikajúca práca so slovenskou reprezentáciou mu zabezpečilo, že 13.júla 2010 podpísal novú štvorročnú zmluvu ako tréner SR a Slovákov viedol i v kvalifikácii na ME 2012. Po neúspechu, keď sme sa nedostali na záverečný turnaj do Poľska a na Ukrajinu, dostal výpoveď a bol nahradený duom Griga, Hipp. Na konci sezóny skončil aj na lavičke ŠK Slovan Bratislava. V nasledujúcej sezóne sa stal hlavným trénerom kazašského klubu Kairat Almaty, s ktorým vyhral národný pohár. Po konci v Kazachstane zasadol Weiss st. v marci 2016 na lavičku gruzínskej reprezentácie, kde sa mu podarilo pozdvihnúť miestny futbal a takmer sa sa s Gruzínskom dostal na Majstrovstvá Európy v roku 2020. Svoj cieľ nenaplnil a po vzájomnej dohode skončil na lavičke Gruzínska v novembri 2020. V máji 2021 sa stal hlavným trénerom ŠK Slovan Bratislava, kde pôsobí dodnes. Mužstvo sa pod jeho vedením tešilo z dvoch ligových trofejí, celkového prvenstva v Slovnaft Cupe a dvojnásobnej účasti v skupinovej fáze Konferenčnej ligy UEFA.

V roku 1989 sa mu narodil syn Vladimír, ktorý reprezentuje Slovensko vo futbale.

Trénerské úspechy

Artmedia Petržalka
 víťaz - Corgoň liga 2004/2005
 víťaz - Corgoň liga 2007/2008
 víťaz - Slovenský pohár vo futbale 2004
 víťaz - Slovenský pohár vo futbale 2008
 postup do hlavnej fázy Ligy Majstrov UEFA v roku 2005

Slovenské národné futbalové mužstvo
 postup do osemfinále FIFA World Cup 2010 v Juhoafrickej Republike

FC Kairat Almaty
 tretie miesto v Kazašskej lige 2014
 víťaz - Kazašský pohár vo futbale 2014

Gruzínsko 

 finále baráže o EURO 2020

ŠK Slovan Bratislava 

 víťaz - Fortuna liga 2020/2021
 víťaz - Fortuna liga 2021/2022
 víťaz - Fortuna liga 2022/2023
 víťaz - Slovenský pohár vo futbale 2020/21
 postup do hlavnej fázy Konferenčej ligy UEFA 2021/22 
 postup do osemfinále Konferenčej ligy UEFA 2022/23

Ocenenia 
 2009 - Krištáľové krídlo v kategórii šport za úspešné trénovanie futbalovej reprezentácie, ktorá pod jeho vedením postúpila na MS 2010
 jedenásty najlepší reprezentačný tréner za rok 2009, v ankete Medzinárodnej federácie pre futbalovú históriu a štatistiku (IFFHS)
 víťaz v ankete Tréner roka 2009 (Slovensko)
 víťaz v ankete Tréner roka 2010 (Slovensko)
 víťaz v ankete Tréner roka 2020 (Slovensko)
 víťaz v ankete Tréner roka 2021 (Slovensko)
 víťaz v ankete Tréner roka 2022 (Slovensko)

Referencie

Iné projekty 

Slovenskí futbalisti
Slovenskí futbaloví tréneri
Hráči MFK Košice
Hráči FC Petržalka 1898
Hráči Majstrovstiev sveta vo futbale 1990
Tréneri Majstrovstiev sveta vo futbale 2010
Držitelia Krištáľového krídla
Osobnosti z Bratislavy